b'\n_START_ARTICLE_\nKansalaisvelvollisuus\n_START_PARAGRAPH_\nKansalaisvelvollisuudet ovat valtion kansalaisen velvollisuudet valtiota kohtaan. _NEWLINE_Erityisesti kansalaisvelvollisuuksiin kuuluvat lainkuuliaisuus ja uskollisuus. Usein kansalaisvelvollisuuksilla tarkoitetaan erityisesti niit\xc3\xa4 velvollisuuksia, joita valtion alueella oleskelevalla ulkomaalaisella ei ole. T\xc3\xa4llaisia ovat muun muassa asevelvollisuus ja velvollisuus ottaa vastaan julkisia teht\xc3\xa4vi\xc3\xa4. Kansalaisvelvollisuuksia ovat my\xc3\xb6s vero-, oppi- ja ty\xc3\xb6velvollisuus.'